Diari Oficial de la Generalitat Valenciana


Sumari del DOGV 5717, del 05-03-2008 (2008/2108)

Licitació. Programa d'Actuació Integrada de la Unitat d'Execució de Sòl Urbà Prolongació del Carrer Rosa María Molas.
---------------------------------------------------------------------------------------------------------------------

### Dades del document

Número de DOGV
:   5717

Data del DOGV
:   05-03-2008

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2008/2108


Data del document
:   07-02-2008

Organisme emissor
:   Ajuntament de Vinaròs

Tipus de document
:   Concurs

Descriptors 

:   * Vinaròs
    * obres públiques
    * licitació
    * pla d'urbanisme
    * contracte d'obres
    * administració local

Licitació. Programa d'Actuació Integrada de la Unitat d'Execució de Sòl Urbà Prolongació del Carrer Rosa María Molas. [2008/2108]  
Poder adjudicador  
Denominació oficial i adreça.   
Ajuntament de Vinaròs. Plaça Parroquial, s/n, 12603. Telèfon 517 373 189.  
Adreça per a obtenir informació i documentació.   
Ajuntament de Vinaròs. Carrer de Sant Ramon, número 4, 1r pis, 12065. Telèfon 958 687 985. Internet: www.vinaros.org  
Objecte del contracte  
Les presents bases tenen com a objecte regular, junt amb les bases generals aprovades en la sessió plenària de 12 de setembre de 2006, les condicions bàsiques de caràcter tècnic, jurídic, econòmic i administratiu per a la selecció d'un programa d'actuació integrada i un urbanitzador, per al desenvolupament urbanístic de l'àmbit que estableix el punt següent, partint de la premissa que la relació jurídica que unirà l'agent urbanitzador seleccionat i l'administració local actuant serà la d'un contracte administratiu especial.  
Descripció.   
Programa d'Actuació Integrada de la Unitat d'Execució de Sòl Urbà Prolongació Carrer Rosa María Molas.  
Lloc on es realitzarà l'obra.   
Constitueix l'àmbit de desenvolupament del programa d'actuació integrada   
L'àmbit del programa es correspondrà amb el sector de sòl urbà que es delimite amb una superfície aproximada de 4737,88 metres quadrats i que té la descripció següent:  
Tram del carrer de Sant Maria Rosa Molas i vial perpendicular fins a la seua connexió amb la CN-340 i l'àmbit del sector de sòl urbanitzable residencial SUD 15.  
Els límits queden reflectits en els plànols annexos a estes bases particulars.  
En qualsevol cas, esta delimitació és orientativa perquè podrà modificar-se per a una millor consecució dels objectius marcats per la Llei Urbanística Valenciana, el Pla General i les presents bases en particular.  
Cal assenyalar que l'àmbit de la unitat d'execució ha d'incloure totes les parcel·les que es convertisquen en solar en una superfície suficient perquè les que resulten del desenvolupament de la unitat i la reparcel·lació siguen parcel·les edificables; caldrà, per tant, entendre que quant a l'àmbit assenyalat en els plànols, i en concret al sud-oest de l'actuació, este haurà de situar-se de tal forma que la parcel·la resultant complisca les determinacions mínimes que per a esta determina el Pla General d'Ordenació Urbana (PGOU).  
Nomenclatura de classificació C.P.V.   
04803883. Treballs de construcció.   
Duració del contracte i termini d'execució  
S'estableixen els següents terminis per al desenvolupament i execució del PAI:  
a) La presentació dels textos refosos corresponents al planejament o al projecte d'urbanització haurà de fer-se en el termini màxim de dos mesos des que s'efectue la notificació a l'urbanitzador de l'aprovació, provisional o definitiva, que impose modificacions a l'alternativa tècnica.  
b) L'inici del procediment de concurrència pública per a la selecció de l'empresari constructor haurà d'efectuar-se en el termini d'un mes des de la formalització del contracte entre l'urbanitzador i l'administració actuant.  
c) El projecte de reparcel·lació haurà de ser sotmés a informació al públic per l'urbanitzador en el termini màxim de sis mesos des de la finalització del termini per a l'opció per modalitat de retribució que estableixen l'article 166 de la Llei Urbanística Valenciana i este reglament. A este efecte, l'urbanitzador haurà de presentar davant de l'administració actuant l'acreditació justificativa de la realització de les comunicacions regulades exigibles.  
d) La presentació dels textos refosos corresponents al projecte de reparcel·lació haurà d'efectuar-se en el termini màxim de dos mesos des que s'efectue la notificació a l'urbanitzador de les modificacions que s'han d'introduir en el projecte inicialment formulat.  
e) L'inici de les obres d'urbanització haurà d'efectuar-se en el termini de tres mesos des de l'aprovació definitiva del projecte de reparcel·lació, i s'acreditarà mitjançant una acta de replantejament subscrita per la direcció de les obres i, almenys, per un tècnic municipal. A estos efectes, l'urbanitzador haurà d'acreditar, en l'acta de replantejament, el pagament als creditors nets del compte de liquidació o bé la consignació de la quantitat esmentada en la Tresoreria Municipal  
f) Les obres d'urbanització hauran de finalitzar en el termini màxim de trenta-sis mesos des del seu inici. La finalització de les obres s'acreditarà mitjançant el corresponent certificat final d'obres expedit pel director facultatiu.  
g) Termini màxim edificació dels solars (vegeu art. 125.6): 4 anys des de recepció obres urbanització.  
Els terminis previstos en l'apartat anterior únicament podran ser prorrogats i suspesos d'acord amb el que disposa la legislació de contractes de les administracions públiques, en particular:  
a) Quant a la redacció de textos refosos i projecte de reparcel·lació, seran aplicables les regles pròpies del contracte administratiu de consultoria i assistència tècnica.  
b) Quant a l'execució de les obres, seran aplicables els preceptes relatius al contracte administratiu d'obres.  
No es podran concedir llicències d'ocupació fins a l'acabament total de les obres d'urbanització i la recepció d'estes per part de l'administració.  
Admissibilitat de variants, requisits i límits  
Cada concursant podrà presentar una única variant respecte de la seua proposta original.  
Únicament es consideraran variants les modificacions de caràcter tècnic, i mai les de caràcter econòmic, sempre que, no alteren substancialment l'ordenació urbanística proposada. No es consideraran variants, i per això seran admissibles, les modificacions de l'àmbit territorial que suposen mers retocs o ajustos de detall en algun punt perimetral de l'actuació o de les seues connexions viàries, o quan el terreny afegit, per la seua escassa dimensió, no siga tècnicament susceptible de programació autònoma.  
La presentació d'una variant respecte de l'alternativa tècnica inicial en cap cas legitimarà la presentació d'una nova proposició juridicoeconòmica. No obstant això, l'Ajuntament podrà triar, d'entre l'alternativa original i la variada, aquella que millor satisfaça els interessos públics; se li aplicarà la proposició juridicoeconòmica formulada i sense que es puga modificar en cap cas el contingut de les bases particulars.  
No s'entendrà com a alternativa tècnica l'avançament de planejament que formule la persona que inste la iniciació del procediment de programació. En conseqüència, l'aspirant referit podrà presentar una alternativa tècnica, que no es considerarà variant del seu avançament de programació, tot això quant al que disposen les bases generals i particulars que regulen el procediment.  
Depòsits i garanties  
S'estableix com a garantia provisional un percentatge del 2% sobre el pressupost de càrregues d'urbanització que s'estableix provisionalment en 90 €/m² (426.409,20?)  
Esta quantitat estimada com a càrregues d'urbanització es considera preu cert de licitació i té caràcter de màxim.  
La garantia definitiva s'estableix en 10% del preu final adjudicat.  
Condicions de participació  
Informació i tràmits necessaris per a avaluar si es compleixen els requisits: l'empresari constructor se seleccionarà segons el procedi  
ment que establix l'article 357 i següents del Reglament d'Ordenació i Gestió Territorial i Urbanística (ROGTU), en concordança amb les determinacions de la LUV, llevat dels casos de propietari únic o d'acord unànime de la totalitat de propietaris amb l'urbanitzador i el que estableix l'article 120.6 de la LUV.  
Per a poder ser seleccionat caldrà disposar de classificació de contractista per a l'execució d'obres per a l'administració, en els termes que estableix la legislació vigent de contractació pública, llevat del que estableix l'article 25 de la Llei de Contractes de les Administracions Públiques (LCAP).  
Presentació de proposicions  
Respecte d'això caldrà ajustar-se al que disposen els articles 11, 12 i 13 de les bases generals publicades en el Butlletí Oficial de la Província de Castelló de 28 d'octubre de 2006.  
Capacitat econòmica, financera i tècnica  
Informació i tràmits necessaris per a avaluar si es compleixen els requisits: caldrà ajustar-se al que disposen els articles 5 i 6 de les bases generals aprovades per l'Ajuntament.  
Tipus de procediment  
Obert  
Criteris d'adjudicació  
Els criteris ponderats que s'aplicaran per a la selecció de l'alternativa tècnica seran els següents, ordenats per ordre decreixent:  
  
Les propostes que no incloguen una modificació de l'ordenació detallada partiran d'una puntuació en els apartats A) i B) de 45 punts, repartits de la manera següent:  
A) Qualitat tècnica de l'ordenació proposada: 25 punts.  
B) Integració adequada de l'actuació en l'entorn:  
- Ordenació: 3,93 punts.  
- Urbanització: 8,57 punts.  
Les propostes que modifiquen l'ordenació detallada sumaran o restaran punts a estes quantitats, d'acord amb la qualitat de la millora respecte de les previsions del PGOU.  
Per a poder optar a l'adjudicació del programa basant-se en els criteris definits, les propostes que modifiquen l'ordenació detallada hauran de superar en estos dos apartats la puntuació mínima de 25 punts per a optar a l'adjudicació.  
Tant si modifiquen con si no l'ordenació detallada del PGOU, per a optar a l'adjudicació, la puntuació mínima que cal superar en l'alternativa tècnica és de: 50 punts.  
Els criteris ponderats que s'aplicaran per a la selecció de la proposició juridicoeconòmica seran els següents, ordenats per ordre decreixent:  
  
\* \* \* \* \*  
  
Acabament de termini de presentació d'ofertes pels licitadors  
8 d'abril de 2008.  
Llengua en què poden presentar-se les ofertes  
Castellà o valencià  
Informació addicional  
Les bases generals per a l'adjudicació, desenvolupament i execució de programes d'actuació integrada, per mitjà de gestió indirecta, al municipi de Vinaròs han sigut publicades en el Butlletí Oficial de la Província de Castelló el 28 d'octubre de 2006, i estaran vigents als 15 dies de la seua publicació íntegra.  
L'anunci de licitació ha sigut tramés per a la seua publicació en el Diari Oficial de la Unió Europea en data 8 de febrer de 2008.  
Vinaròs, 7 de febrer de 2008.- L'alcaldessa, en funcions: Librada López Miralles.